S-393/2019

I

Mál þetta, sem dómtekið var 20. maí sl., höfðaði lögreglustjórinn á höfuðborgarsvæðinu með ákæru 3. maí 2019 á hendur ákærða; „J-kk-þgf E-kk-þgf, kt. […], […], […],

[f]yrir eftirtalin brot:

1. […]

2. Umferðarlagabrot, með því að hafa sunnudaginn 4. nóvember 2018 ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 6,7 ng/ml) um Reykjanesbraut við Áslandshverfi í Hafnarfirði, þar sem lögregla stöðvaði aksturinn og fyrir að hafa haft í vörslum sínum 0,60 g af maríhúana sem lögregla fann við leit í bifreiðinni.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3. Umferðarlagabrot, með því að hafa laugardaginn 22. desember 2018 ekið óskráðu Yamaha torfæruhjóli sviptur ökurétti og óhæfur til að stjórna því örugglega vegna áhrifa ávana- og fíkniefna (í blóði mældist tetrahýdrókannabínól 3,1 ng/ml) á Biskupstungnabraut í Grímsnes- og Grafningshreppi, þar sem akstri lauk.

Telst brot þetta varða við 1., sbr. 2. mgr. 45. gr. a., 1. mgr. 48. gr. og 1. mgr. 63. gr., allt sbr. 1. mgr. 100. gr. umferðarlaga nr. 50/1987.

4. Umferðarlagabrot, með því að hafa sunnudaginn 24. mars 2019 ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist kókaín 85 ng/ml og tetrahýdrókannabínól 5,4 ng/ml) um Suðurlandsveg við Hádegismóa í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 0,60 g af maríhúana sem hald var lagt á samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

II

Ákærði hefur skýlaust játað þá háttsemi sem honum er gefin að sök í ákæru. Farið var með mál þetta samkvæmt ákvæðum 164. gr. laga nr. 88/2008 um meðferð sakamála og málið tekið til dóms án frekari sönnunarfærslu en ákæranda og verjanda ákærða var gefinn kostur á að tjá sig sérstaklega um lagaatriði og ákvörðun viðurlaga. Játning ákærða er í samræmi við gögn málsins. Telst sannað að ákærði hafi gerst sekur um brot þau sem honum eru gefin að sök í ákæru og eru brotin þar réttilega heimfærð til refsiákvæða.

III

Ákærði er fæddur árið […]. Samkvæmt vottorði sakaskrár ríkisins nær sakaferill hans aftur til ársins 2009. Brot ákærða gegn 45. gr. umferðarlaga er nú ítrekað í fjórða sinn og brot gegn 48. gr. sömu laga í annað sinn auk þess sem hann hefur ítrekað verið fundinn sekur um brot gegn lögum um ávana og fíkniefni nr. 65/1974. Auk framangreinds er nú við ákvörðun refsingar ákærða litið til skýlausar játningar hans og 77. gr. almennra hegningarlaga nr. 19/1940. Þykir refsing ákærða hæfilega ákveðin sex mánaða fangelsi. Með vísan til dómvenju þykja ekki efni til að skilorðsbinda refsinguna. Þá er áréttuð ævilöng svipting ökuréttar ákærða.

Með vísan til tilvitnaðra ákvæða í ákæru eru gerð upptæk þau fíkniefni sem hald var lagt á.

Þá ber ákærða, með vísan til 218. gr. laga um meðferð sakamála nr. 88/2008, að greiða þóknun skipaðs verjanda síns, G-kk-ef S-kk-ef lögmanns, sem þykir hæfilega ákveðin 140.000 krónur, og hefur þá verið tekið tillit til virðisaukaskatts og umfangs málsins. Einnig skal ákærði greiða 334.840 krónur í annan sakarkostnað samkvæmt framlögðu yfirliti ákæruvaldsins.

Af hálfu ákæruvalds flutti málið H-kk-nf G-kk-nf saksóknarfulltrúi.

Dóm þennan kveður upp S-kvk-nf E-kvk-nf K-kvk-nf héraðsdómari.

D Ó M S O R Ð:

Ákærði, J-kk-nf E-kk-nf, sæti fangelsi í sex mánuði.

Áréttuð er ævilöng svipting ökuréttar ákærða.

Ákærði sæti upptöku á 0,60 g af maríhúana.

Ákærði greiði málsvarnarþóknun skipaðs verjanda síns G-kk-ef S-kk-ef lögmanns, 140.000 krónur og 334.840 krónur í annan sakarkostnað.

S-kvk-nf E-kvk-nf K-kvk-nf.